Държавен вестник, бр. 46, 2010 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  46
добра практика. Електрическото оборудване 
се инсталира в съответствие с инструкциите, 
предоставени от производителя на оборудването.
(2) При изграждането на електрическата 
уредба не се допуска влошаване на предвидените 
в проекта характеристики на електрическото 
оборудване.
Чл. 62. (1) Връзките между проводниците 
и между проводниците и други електрически 
компоненти на оборудването се изпълняват 
така, че да е осигурена тяхната безопасност и 
надеждност.
(2) Проводниците се идентифицират (марки­
рат) в съответствие с действащите нормативни 
актове и правила.
Чл. 63. (1) Електрическото оборудване се 
инсталира, без да се нарушават условията за 
разсейване на топлината, предвидени в проекта.
(2) Електрическо оборудване, което може да 
предизвика високи температури или електри­
ческа дъга, се разполага или защитава така, че 
да се гарантира минимален риск от запалване 
на горими материали.
(3) На местата, където температурата на 
достъпните части на електрическото оборудване 
може да причини травми на хора, тези части 
се разполагат или обезопасяват така, че да се 
предотврати случаен контакт с тях.
Чл. 64. На местата, предписани в правила­
та за безопасност, трябва да бъдат поставени 
предупредителни знаци и/или табели.
Чл. 65. При разширяване или изменение 
на съществуваща уредба се осигурява съответ­
ствие на характеристиките на съществуващото 
оборудване спрямо новите условия на работа, 
новите товари и др. Освен това заземяването 
и съединенията, ако такива са необходими за 
изменението или разширяването на уредбата, 
трябва да бъдат подходящо изпълнени.
Чл. 66. (1) В процеса на изграждане на 
електрическата уредба на отделни завършени 
етапи от работата се извършват проверки, които 
обхващат най-малко проверка за правилното 
свързване на електрическите вериги и на съ­
противлението на електрическата изолация.
(2) Когато при изпълнението на електромон­
тажни работи се използват електроизолационни 
елементи, които не са произведени в заводски 
условия, изолационните качества на елементите 
се доказват чрез проверка на електрическата 
якост на изолацията.
Чл. 67. Установените в процеса на изпълнение 
на електромонтажните работи отклонения от 
проекта се отбелязват от проектанта в заповед­
ната книга на обекта. Необходимите изменения 
се нанасят в екзекутивната документация и се 
пренасят в екземпляра на инвеститора.
Чл. 68. (1) След изграждането на електри­
ческата уредба се извършва начална проверка 
за съответствие на уредбата с изискванията на 
проекта и на приложимите нормативни актове.
(2) Началната проверка включва преглед, 
измерване и/или изпитване.
(3) Началната проверка се извършва така, 
че да не предизвиква опасност за хората или 
домашните животни и да не води до увреждане 
на имущество и оборудване дори ако съответ­
ната верига е дефектна.
(4) При допълнение или изменение на съ­
ществуваща уредба чрез началната проверка 
трябва да се установи дали допълнението или 
изменението не нарушават безопасността на 
съществуващата уредба.
(5) Началната проверка се извършва от 
компетентни квалифицирани лица.
Чл. 69. (1) Прегледът на електрическата 
уредба се извършва преди изпитването и преди 
подаването на напрежение към уредбата.
(2) Целта на прегледа по ал. 1 е да потвър­
ди, че електрическото оборудване, което е част 
от стационарна уредба, отговаря на следните 
изисквания:
1. съответства на изискванията за безопас­
ност на приложимите стандарти;
2. е избрано правилно и е инсталирано в 
съответствие с проекта и инструкциите на 
производителите;
3. няма никаква видима повреда, която би 
могла да повлияе на безопасността.
(3) Прегледът включва най-малко:
1. мерки за защита срещу поражения от 
електрически ток;
2. проверка за наличието на огнезащитни 
прегради и други предпазни мерки срещу раз­
пространението на огън и за защита срещу 
топлинни ефекти;
3. избор на проводниците по допустими 
токове и спад на напрежението;
4. избор и настройки на устройствата за 
защита и контрол;
5. проверка за наличието и правилното 
местоположение на предвидените устройства за 
разединяване, секциониране и превключване;
6. избор на оборудването и на защитни мер­
ки, съответстващи на външните въздействия;
7. идентификация на неутралните и защит­
ните проводници;
8. идентификация на веригите, на защитните 
устройства срещу свръхтокове, на прекъсвачи, 
клеми и др.;
9. проверка за качеството на връзките между 
проводниците;
10. проверка за наличието на схеми, пре­
дупредителни надписи или друга подобна 
информация;
11. проверка за достъпността на оборудването 
при използването му, за поддръжка и ремонт.
(4) Прегледът включва проверка за спазва­
нето на специфичните изисквания към специ­
алното оборудване или местата за инсталиране.